钦定古今图书集成/明伦汇编/官常典/第101卷 > 归善王当沍
## 钦定古今图书集成/明伦汇编/官常典/第101卷 > 归善王当沍

按《明外史鲁荒王传》：“归善王当沍，鲁荒王檀元孙，庄
王阳铸幼子也。正德中，流贼攻兖，当沍率家众乘城，
取护卫弓弩射却贼，降敕奖谕，遂以健武闻。数与卒
袁质、舍人赵岩校射。质家东平武断，为乡人所恶。吏
部主事梁榖，亦东平人，少不检，倚恶少为助，既贵，颇
厌苦之，又与千户高干有怨。正德九年，谷邑子西凤”
竹屈昂诳谷云质、岩且为乱。谷心动，因并指干等告变于尚书杨一清，兵部议以大兵驻济南伺变。会阳
铸入，长史马魁谮言当沍欲反，虞祸及，奏于朝。谷复
言当沍与质等连谋。帝遣司礼太监温祥、大理少卿
王纯、锦衣卫指挥韩端往执当沍，益发兵布置诸要
地。京师汹汹，群臣争上方略。祥等至兖，围当沍第。当
沍方醉卧，惊曰：“何为者？”索其兵械，则故所射贼弓弩
半渝敝矣。祥等谳谷，所指皆平人。于是御史李翰臣
劾谷报怨邀功，长史魁惑王罔奏，宜即讯。诏下翰臣
狱，谪广德州判官，免谷罪不问。御史程启充等疏言：
“谷、魁鼓煽流言，启小人喜功之心，致大臣轻信之失，
死不蔽法。纵首祸而谪言者，非国体。”不报。廷臣议当
沍罪，卒无所坐。以藏护卫兵器违祖制，废为庶人，戍
质等于肃州。所连逮，多瘐死，魁坐诬奏，斩，凤《竹昂》流
口外。中官送当沍之高墙，当沍乃大恸曰：“冤乎！触墙
死。”闻者伤之。